荷蘭拍賣

荷蘭拍賣，或者叫荷蘭式拍賣、減價拍賣，係種拍賣制，個名嚟自用呢種方式嘅荷蘭花拍賣場，而家通常指賣家由高到低叫價，直到有買家接受叫價而成交嘅拍賣形式。

傳統嘅荷蘭拍賣入面，會有一個數量嘅貨拍賣，由買家提出最高接受價，出價最高嘅買家中標，而成交價一律係所有中標買家入面出嘅最低價，但如果成交價低過賣家出嘅最低接受價，就會流標。

亦有啲荷蘭拍賣無跟到「成交價一律係所有中標買家入面出嘅最低價」嘅傳統，直接按照各個買家出價做各自嘅成交價。

舉例
下面係荷蘭拍賣嘅一個舉例，假設有10箱蘋果賣，買家出價情況：

最高價嘅10箱中標，即係A同B全數中標，而C嘅其中3箱中標。如果跟傳統荷蘭拍賣嘅規矩，10箱嘅成交價都會跟C嘅出價$1,700，賣方攞到 $1,700 x 10 = $17,000；但如果個拍賣無呢條規矩，買家會照跟返自己嘅出價成交，賣方就攞到 ($2,000 x 2) + ($1,800 x 5) + ($1,700 x 3) = $18,100。

市場
經濟
拍賣